‎นั่นไงครับ ‎โรงไฟฟ้าพลังงานนิวเคลียร์ฟุกุชิมะไดอิจิ
‎วิดีโอจากทางโทเอปโคนี้
‎แสดงให้เห็นสภาพโรงไฟฟ้าฟุกุชิมะไดอิจิ ‎เมื่อเวลา 7.00 น.
‎เนื่องจากปริมาณรังสีสูง
‎เฮลิคอปเตอร์ทำข่าวของเรา ‎จึงบินขึ้นไปเหนือโรงไฟฟ้าไม่ได้
‎นี่คือวิดีโอที่โทเอปโคเผยแพร่ออกมาครับ
‎อ๊ะ นั่นไง นั่นอาคารเครื่องปฏิกรณ์
‎นอกจากหน่วยที่หนึ่งและหน่วยที่สาม
‎เรายังเห็นหน่วยที่สี่ด้วย
‎อาคารมีรูโหว่จากเหตุระเบิด
‎ผนังหายไป เหลือแต่โครงอาคาร
‎เห็นไหมครับ มันเป็นฉากหายนะ
‎ยังมีคนทำงานอยู่ข้างล่างนั่นด้วย ใช่ไหมคะ
‎และ…
‎มีอยู่แค่ไม่กี่สิบคนค่ะ
‎(ฟุกุชิมะไดอิจิ ‎ใกล้หน่วยที่สอง)
‎บ้าเอ๊ย!
‎ยามานิชิ! ยกนี่ให้ที!
‎ครับ!
‎(สร้างจากเหตุการณ์จริง)
‎ขอโทษที ช้าไปหน่อย
‎เศษซากเยอะมาก
‎รถดับเพลิงยังทำงานอยู่ไหม
‎คุณเกือบมาไม่ทัน
‎อีกสิบนาทีน้ำมันจะหมดแล้ว
‎เอ้อ รีบเถอะ เราอยู่ที่นี่ได้ไม่นาน
‎- มีรังสีมากเกินไป ‎- ครับ!
‎เอาละนะ
‎นั่นแหละ โอเค
‎อ้าว
‎เดี๋ยวนะ
‎อ้าว
‎แย่แล้ว
‎- มีอะไรเหรอ ‎- ก็แค่…
‎ทำไมมันไม่ทำงานล่ะ ถังน้ำมันก็เต็มนี่นา
‎น้ำน่าจะไหลมาสิ…
‎ปั๊มเสียหรือเปล่า
‎ไม่รู้ครับ ขอลองอีกที
‎- รีบหน่อย! ‎- ครับ!
‎แบบนี้เป็นไง
‎(ทีมเทคนิค)
‎ไม่มีใครมีประสบการณ์เรื่องนี้เลยเหรอ
‎ขอโทษครับ
‎มันไม่ใช่ส่วนหนึ่งของงานที่พวกเขาทำตามปกติ
‎ยิ่งไปกว่านั้น เราก็ยืมรถดับเพลิงมาจากที่อื่น
‎คุณพูดถูก
‎ยังไงก็เถอะ พยายามต่อไป ‎จนกว่ารังสีจะอยู่ในระดับที่รับไม่ไหว
‎- ครับ ‎- โอเคนะ ผมจะไปคิดดูเหมือนกัน
‎ครับ
‎ขอบคุณครับ
‎ฉีดน้ำต่อไป
‎ลองคิดหาทางดู
‎ผมเดาว่าการคาดหวัง ‎ให้วิศวกรโรงไฟฟ้ารู้วิธีใช้รถดับเพลิง
‎คงเป็นการหวังมากเกินไป
‎ครับ
‎(เมืองมุทสึ จังหวัดอาโอโมริ)
‎(บ้านครอบครัวคิริฮาระ ‎พนักงานปฏิบัติการหน่วยที่สี่)
‎(สำนักงานโทเอปโค ‎เมืองมุทสึ จังหวัดอาโอโมริ)
‎คิริฮาระพูดครับ
‎ครับ
‎แล้ว… ตอนนี้เขาอยู่ไหนครับ
‎เข้าใจแล้วครับ
‎ขอบคุณที่แจ้งให้ทราบครับ
‎พวกเขาเจอศพโคกิแล้ว
‎สำหรับข่าวต่อไป
‎ความวุ่นวายยังดำเนินต่อไป ‎ที่สนามบินนานาชาตินาริตะหลังจากเหตุภัยพิบัติ
‎เนื่องจากการทะลักเข้ามาของชาวต่างชาติ ‎ที่พยายามกลับประเทศบ้านเกิด
‎ตั้งแต่เกิดแผ่นดินไหว…
‎ท่านนายกฯ ครับ
‎ชาวอเมริกันกำลังเริ่ม ‎ออกจากญี่ปุ่นไปพร้อมกันครับ
‎รัฐบาลสหรัฐฯ สั่งให้ประชาชนกลับบ้าน
‎ประเทศอื่นๆ ก็ตอบสนอง ‎ด้วยการสั่งให้ประชาชนกลับเหมือนกัน
‎สนามบินนาริตะกับฮาเนดะโกลาหลไปหมดแล้ว
‎(นายกรัฐมนตรี อาซุมะ ชินจิ)
‎โทรหาประธานาธิบดีสหรัฐฯ
‎ครับ
‎ท่านนายกฯ เขามาแล้วครับ
‎สวัสดีครับ
‎ขอบคุณมากครับที่มาช่วย
‎ไม่เป็นไรครับ
‎ผมอยากแนะนำคุณให้ทุกคนรู้จัก แต่ไม่มีเวลาแล้ว
‎ผมรู้
‎อีกอย่างผมไม่ได้มาที่นี่ ‎แค่เพื่อสร้างเครือข่ายกับนักการเมือง
‎เข้าเรื่องเลยนะ ผมต้องการความเห็นคุณ
‎ถ้าอย่างน้อยเราปิดเครื่องแบบเย็นได้สำเร็จ
‎เราก็จะหลีกเลี่ยงผลที่เลวร้ายที่สุดได้
‎แต่ปัญหาคือ…
‎ปัญหาคือ…
‎เราจะทำยังไงถ้าเราควบคุมเครื่องปฏิกรณ์ไม่ได้
‎ผมเข้าใจว่าทำไม ‎คุณถึงอยากมุ่งเป้าไปที่จุดนั้นในตอนนี้
‎เมื่อญี่ปุ่นเกิดการปนเปื้อนรังสีอย่างหนัก
‎คำถามก็คือจะรักษา ‎สถาบันสำคัญๆ ของรัฐไว้ได้ยังไง
‎และจะสร้างชาติกลับขึ้นมาใหม่ยังไง
‎ใช่เลยครับ
‎อืม ผมคิดว่าพวกคุณทุกคนรู้เรื่องนี้อยู่แล้ว
‎แต่ถ้าเครื่องปฏิกรณ์แม้แต่เครื่องเดียวไม่เสถียร
‎ทั้งหกเครื่องก็อาจสูญเสียการควบคุม
‎เมื่อเริ่มต้นขึ้นแล้ว มันจะหยุดไม่ได้
‎เพราะมนุษย์ไม่สามารถเข้าถึงมันได้
‎ถ้าเกิดเหตุนั้นขึ้น…
‎มันจะดูเป็นยังไง
‎(รัศมีการปนเปื้อนกัมมันตรังสี)
‎พื้นที่ในวงกลมสีแดง
‎ล้วนอยู่ในรัศมี 170 กิโลเมตร ‎ของโรงไฟฟ้าฟุกุชิมะไดอิจิ
‎ใครก็ตามที่อยู่ต่อในวงกลมนั้นจะเสียชีวิต
‎จำเป็นต้องบังคับให้คนย้ายถิ่นฐาน
‎ถัดไป วงกลมสีเหลืองนั้นครอบคลุม ‎พื้นที่ที่ห่างออกไปถึง 250 กิโลเมตร
‎พื้นที่เหล่านี้ควรมีการอพยพ ‎และกันไม่ให้เข้าถึงได้
‎มันจะปนเปื้อนรังสี
‎และในสองสามทศวรรษข้างหน้า ‎อาจอยู่อาศัยไม่ได้
‎"อยู่อาศัยไม่ได้" เหรอ
‎แต่นั่นรวมถึงโตเกียว ชิบะและคานางาวะด้วย
‎คนทั้งหมดนั่นจะเสียบ้านของตัวเองไปเหรอครับ
‎ครับ
‎คนประมาณ 50 ล้านคนจะไม่มีที่อยู่
‎ไม่ใช่แค่นั้น
‎บริษัทนับไม่ถ้วนจะต้องย้ายที่ตั้งด้วย
‎เศรษฐกิจญี่ปุ่น
‎จะเป็นอัมพาตในช่วงสองสามปีข้างหน้า
‎พื้นที่เกือบหนึ่งในสามของญี่ปุ่น
‎จะใช้งานไม่ได้ไปอีกหลายทศวรรษ
‎หมายความว่าประเทศนี้
‎จะแบ่งออกเป็นสองส่วน ‎ระหว่างฮอกไกโดกับญี่ปุ่นตะวันตกเหรอ
‎ครับ
‎ญี่ปุ่นจะจบสิ้น
‎(โรงไฟฟ้าพลังงานนิวเคลียร์ฟุกุชิมะไดอิจิ)
‎(วันวิบัติ)
‎(ตอนสุดท้าย)
‎ขณะที่เราบินเหนือฟุกุชิมะไดอิจิ ‎ในเครื่องลาดตระเวนของเรา
‎ปริมาณรังสีในอากาศ ‎อยู่ที่ 247 มิลลิซีเวิร์ตต่อชั่วโมง
‎ผมตัดสินใจว่าการทำงานต่อไปเป็นไปไม่ได้ครับ
‎อย่าพูดง่ายๆ สิว่าเป็นไปไม่ได้
‎ผมรู้ว่ามีความเสี่ยงมากเรื่องโดนรังสี
‎แต่ถ้าสูบน้ำจากภาคพื้นดินไม่ได้
‎เราก็มีทางเลือกเดียวคือใช้ ฮ. ‎กองกำลังป้องกันตนเองโปรยน้ำจากบนฟ้า
‎สื่อต่างชาติเริ่มเรียกญี่ปุ่นว่าดินแดนหายนะ
‎เราต้องแสดงให้เห็นว่า ‎รัฐบาลจัดการเรื่องต่างๆ ได้
‎ช่วยคิดหาทางหน่อย
‎ถ้าเฮลิคอปเตอร์ของเราบินอยู่
‎และเกิดการระเบิดของไฮโดรเจนอีกครั้ง
‎เฮลิคอปเตอร์ก็จะตกเพราะแรงระเบิด
‎นั่นมีแต่จะทำให้เรื่องแย่ลง
‎เมื่อเกิดสงครามที่ต่างประเทศ ‎กองกำลังป้องกันตนเองร่วมมือกับนานาชาติ
‎ตอนนี้เป็นญี่ปุ่นที่ตกอยู่ในอันตราย!
‎นี่คือเวลาที่กองกำลังป้องกันตนเอง ‎จะพิสูจน์ว่ามันทำอะไรได้
‎กองกำลังป้องกันตนเอง ‎เป็นเสาหลักสุดท้ายที่ค้ำจุนความหวังของเรา
‎พอถึงรุ่งสาง เราจะเอา ‎เครื่องลาดตระเวนบินขึ้นอีกเครื่อง
‎เราจะวัดปริมาณรังสี
‎และตัดสินใจว่าจะทำงานได้มากกว่านี้ไหม
‎(ฟุกุชิมะไดอิจิ ‎ใกล้หน่วยที่สอง)
‎แปลกจัง…
‎- นี่ เอาไฟฉายมาที! ‎- โอเค
‎มันมืดเกินไป
‎นี่ ส่องมาทางนี้!
‎ครับ!
‎ผมต่อฟิวส์ของปั๊มกลับเข้าไปแล้ว เป็นไงบ้าง
‎ใช้ไม่ได้ ไม่เปลี่ยนเลย
‎ส่องไปไกลกว่านี้
‎มองไม่เห็นอะไรเลย
‎ครับ
‎ระดับน้ำเป็นไงบ้าง
‎ยังไม่ดีครับ
‎ไม่มีวี่แววจะสูงขึ้นเลย
‎แล้วความดันล่ะ
‎ความดันถังบรรจุแท่งเชื้อเพลิงหลัก
‎อยู่ที่ 730 กิโลปาสคาลครับ
‎เราจะทำยังไงดี
‎ถ้ายังขยับรถดับเพลิงไม่ได้ เราก็สูบน้ำไม่ได้
‎คุณอารากิอพยพไปที่ไหนเหรอ
‎อะไรนะครับ
‎อารากิ เซอิจิ จากบริษัท ‎รักษาความปลอดภัยทางนิวเคลียร์ญี่ปุ่นน่ะ
‎ผมจะไปเช็คดูเดี๋ยวนี้ครับ
‎(ศูนย์อพยพ ‎โรงไฟฟ้าพลังงานนิวเคลียร์ฟุกุชิมะไดนิ)
‎คุณอารากิคะ มีสายมาจากผู้จัดการโยชิดะค่ะ
‎ครับ อารากิพูดครับ
‎อ๊ะ คุณอารากิ
‎ดีใจจังครับที่ติดต่อคุณได้ในที่สุด
‎เรายังมีปัญหาเรื่องสัญญาณโทรศัพท์
‎ผมดีใจที่สายในระบบนิรภัยใช้การได้
‎จะให้ช่วยอะไรเหรอครับ
‎เรามีปัญหาเรื่องการฉีดน้ำ ‎เข้าไปในเครื่องปฏิกรณ์
‎ผมอยากรู้วิธีเติมน้ำกลับเข้าไปในถัง
‎ของรถดับเพลิง
‎(บริษัทรักษาความปลอดภัยทางนิวเคลียร์ญี่ปุ่น ‎อารากิ เซอิจิ)
‎ตอนนี้คุณจะฉีดจากข้างนอกใช่ไหมครับ
‎คุณเห็นแผงควบคุมไหมครับ
‎ครับ เรามองเห็นตอนส่องไฟฉาย
‎มีคนกี่คนครับ
‎สี่คน
‎ผมส่งไปที่รถดับเพลิงได้แค่นั้น
‎ผู้จัดการครับ
‎นี่เป็นขั้นตอนที่ยุ่งยากซับซ้อนมาก
‎สี่คนไม่พอหรอกครับ
‎การที่คนที่ไม่มีประสบการณ์
‎จะทำงานนี้ท่ามกลางความมืดสนิทน่ะ…
‎มันเป็นไปไม่ได้
‎อย่าบอกว่าเป็นไปไม่ได้
‎ไม่ว่าจะมืดหรือไม่เคยทำมาก่อน ‎เราก็ต้องทำตอนนี้!
‎ขอโทษด้วยครับ
‎ผมต้องขอโทษด้วย
‎แต่ช่วย…
‎ช่วยบอกผมด้วยว่ามันทำยังไง
‎ขอทีเถอะครับ ผู้จัดการ นี่ไม่ใช่ความคิดที่ดี
‎ผมไม่ได้พูดแบบนี้เพราะใจร้ายนะครับ
‎ผมคิดว่ามันเป็นไปไม่ได้จริงๆ
‎แม้แต่ผมก็ยังต้องใช้อุปกรณ์ครบชุด
‎และฟังคำสั่งโดยละเอียดทุกขั้นตอนจากหัวหน้า
‎ในการเรียนรู้วิธีทำ
‎ผมไม่เชื่อว่าจะมีใครที่ทำเป็นครั้งแรก ‎ทำได้สำเร็จ
‎ขอโทษด้วยครับ ผู้จัดการ
‎ผมจะไปเองครับ
‎ให้ทางโทเอปโค ‎ส่งคำขอไปที่ท่านประธานของเรา
‎ถ้าท่านประธานอนุมัติแล้ว
‎ผมก็ไปที่นั่นได้ทันทีครับ!
‎ผมทำแบบนั้นไม่ได้หรอก
‎- เอ๊ะ ‎- ไม่ครับ
‎นั่นเป็นเรื่องที่ผมยอมไม่ได้
‎ผม… ขอให้คุณทำแบบนั้นไม่ได้หรอก
‎ในฐานะตัวแทนของโทเอปโค ‎เราขอให้บริษัทพันธมิตรของเรา
‎นำตัวเอง
‎ไปอยู่ในความเสี่ยงแบบนี้ไม่ได้ครับ
‎ครับ
‎เราจะพยายามจัดการกันเอง
‎คุณอารากิ… ขอบคุณครับ
‎ผมซาบซึ้งใจ…
‎กับเรื่องที่คุณพูดมามากครับ
‎แค่นี้นะครับ
‎ควันสีขาว! มาจากหน่วยที่สี่หรือเปล่าครับ
‎เราเห็นได้ว่ามีควันสีขาวลอยขึ้นมา
‎ส่วนจะมาจากบ่อเชื้อเพลิงใช้แล้วหรือเปล่า ‎ยังไม่ได้รับการยืนยันครับ
‎เรามองเห็นควันสีขาว ขอย้ำอีกครั้ง…
‎- น้ำในบ่อเหรอ ‎- ครับ
‎เราค่อนข้างมั่นใจได้ว่าน้ำในบ่อเริ่มระเหย
‎คนที่อยู่หน้างานว่าไงบ้าง
‎พวกเขาขอให้ผู้จัดการอนุญาตให้ทำงานต่อไปครับ
‎พวกเขาไม่อยากอพยพ
‎บอกพวกเขาแทนผมด้วย
‎ครับ
‎บอกให้พวกเขา… ปฏิบัติการต่อไป
‎ครับ
‎ว่าไง
‎ใช้ไม่ได้ น้ำทะเลยังไม่ขึ้นมาเลย
‎ลองอีกทีสิ
‎โอเค อีกทีนะ
‎- ครับ ‎- ครับ
‎- นี่ เปิดอีกทีสิ ‎- ครับ
‎- เอาละนะ ‎- ครับ
‎ใช้ไม่ได้เหรอ
‎- อีกที ‎- ครับ
‎ท่านประธานาธิบดีครับ ขอร้องละครับ
‎ผมไม่ได้ปิดบังอะไรอยู่ทั้งนั้น
‎เราไม่มีไฟใช้จนกระทั่งเช้านี้
‎เราเลยสังเกตการณ์ ‎สภาพของเครื่องปฏิกรณ์ไม่ได้ก็แค่นั้น
‎การอพยพชาวอเมริกันทุกคนออกไป
‎อาจส่งสารที่ไม่ถูกต้องไปถึงคนทั้งโลก
‎เพราะฉะนั้นช่วยพิจารณาใหม่ได้ไหมครับ
‎เรากำลังใช้มาตรการทุกอย่าง ‎เพื่อจัดการสถานการณ์นี้
‎และนั่นรวมถึงการดูแล ‎ให้ชาวอเมริกันทุกคนปลอดภัยอย่างแน่นอน
‎ผมสั่งให้กองกำลังป้องกันตนเอง
‎จัดตั้งหน่วยพิเศษ ‎ที่มีกำลังพลกว่าแสนคนขึ้นมา
‎เฮลิคอปเตอร์ 200 ลำ
‎เครื่องบิน 300 ลำ และเรือรบ 50 ลำ
‎กำลังพลระดับที่ไม่เคยมีมาก่อน ‎กำลังมุ่งหน้าไปฟุกุชิมะครับ
‎เขาขอให้เปิดเผยข้อมูลทั้งหมด ‎เกี่ยวกับฟุกุชิมะไดอิจิ
‎พวกเขาจะส่งทีมผู้เชี่ยวชาญด้านนิวเคลียร์มา
‎และอยากเข้าร่วมฟังการประชุมนโยบายของเรา
‎การให้พวกเขาเข้าร่วมฟังมันลำบาก…
‎ผมรู้!
‎แล้วเฮลิคอปเตอร์พวกนั้นล่ะ
‎ไม่ว่าจะยังไง
‎เราก็ต้องทำทุกอย่างที่ทำได้ ‎เพื่อให้สหรัฐฯ ถอนคำสั่งอพยพ!
‎ปริมาณควันสีขาวกำลังลดลงครับ
‎- ลดลงเหรอ ‎- ครับ
‎- นั่นเป็นสัญญาณที่ไม่ดี ‎- ครับ
‎นั่นแปลว่าน้ำในบ่อใกล้จะแห้งขอดแล้วหรือเปล่า
‎มันเป็นข้อสรุปเดียวครับ
‎การระเหยอาจหยุดได้ ‎เมื่ออุณหภูมิลดลง
‎แต่ในสถานการณ์ปัจจุบัน ‎ดูเหมือนจะไม่ใช่กรณีนั้น
‎- คุณติดต่อกับหน้างานได้ไหม ‎- ครับ
‎นี่โยชิดะนะ ได้ยินผมไหม
‎คาวาคามิพูดครับ
‎อ๊ะ คาวาคามิ
‎- ไปตรวจดูแหล่งน้ำที! ‎- ครับ!
‎ขอโทษครับ
‎มันต้องใช้เวลาหน่อย
‎ไม่เป็นไร ขอบคุณนะ
‎งานเป็นไงบ้าง
‎พวกคุณมีปัญหากับปั๊มของรถดับเพลิงอยู่เหรอ
‎ยังสูบน้ำทะเลไม่เข้าเหรอ
‎เราพยายามมาทั้งคืนครับ แต่…
‎ขอโทษครับ
‎คาวาคามิ เลิกขอโทษเถอะ
‎คาวาคามิ
‎มันน่าหงุดหงิดน่ะครับ
‎ไม่ใช่ว่าผมกลัวตายหรอกนะครับ
‎ตลอด 25 ปีที่ผ่านมา…
‎ผมใช้ชีวิตอยู่กับเครื่องกำเนิดไฟฟ้าพวกนี้
‎แต่ผมทำอะไรง่ายๆ แค่นี้ยังไม่ได้เลย
‎น่าสมเพชชะมัด
‎ผมจะกลับไปทำงานแล้ว!
‎อรุณสวัสดิ์ ทุกคน!
‎- อรุณสวัสดิ์! ‎- อรุณสวัสดิ์!
‎คุณมาทำอะไรที่นี่ครับ
‎ผู้จัดการโยชิดะ ในเมื่อคุณไม่ยอมสั่งให้ผมมา
‎ผมเลยมาเองครับ
‎นี่มันหมายความว่าไง
‎ผมไม่ได้มาที่นี่ตามคำขอของโทเอปโค
‎ผมเต็มใจมาที่นี่เอง
‎ดังนั้นไม่ว่าเกิดอะไรขึ้น ต่อให้ผมตายไป
‎ก็อย่ารู้สึกผิดเลยนะครับ
‎ผมเอง… ก็มีครอบครัวอยู่ในฟุกุชิมะเหมือนกัน
‎ผมก็แค่ทิ้งงานนั่น
‎ไว้ให้พวกมือสมัครเล่นอย่างคุณทำไม่ได้
‎โอเค อธิบายสถานการณ์ล่าสุดให้ผมฟังได้ไหม
‎เรามีรถดับเพลิงพร้อมปั๊มอยู่ทางฝั่งทิศเหนือ…
‎เข้าใจแล้ว
‎เชื้อเพลิงไม่ยอมเข้าไป…
‎- มีคนอยู่กี่คนครับ ‎- ตอนนี้มีสามคนครับ
‎แค่สามเหรอ
‎(วัสดุจากทังสเตน)
‎- ตรงนี้โอเค วางมันลงไปกันเถอะ ‎- ครับ
‎หนึ่ง สอง…
‎มันบางกว่าที่คิดไว้
‎เราใช้มันป้องกันรังสีได้จริงเหรอ
‎ก็อาจจะ
‎เจ้าหน้าที่ฝ่ายวิทยาศาสตร์ของเรา ‎บอกว่ามันมีประสิทธิภาพกว่าตะกั่ว
‎มีช่องโหว่อยู่ ผนึกให้แน่น
‎- อย่าให้อากาศลอดเข้าไป ‎- ขอโทษครับ
‎- คุณได้ทำตามคำสั่งเรื่องเชื้อเพลิงไหม ‎- ครับ
‎หัวหน้าครับ!
‎เครื่องลาดตระเวนกลับมาแล้วครับ
‎ที่ความสูง 300 ฟุตเหนือพื้นดิน
‎ปริมาณรังสีอยู่ที่ 87.7 มิลลิซีเวิร์ตต่อชั่วโมง
‎เราตัดสินใจอนุญาตให้ ‎เฮลิคอปเตอร์แต่ละลำทำงานได้ 40 นาที
‎กองพันเฮลิคอปเตอร์ที่หนึ่ง
‎พร้อมออกบินแล้วครับ
‎ระดับน้ำอยู่ที่
‎ลบ 1,450
‎เป็นการเปลี่ยนแปลงแค่เล็กน้อย ‎แต่ในที่สุดเราก็เห็นมันสูงขึ้น
‎ตอนนี้มีบ่อนั่นที่ต้องกังวล
‎อืม
‎เราต้องส่งน้ำ
‎ไปที่ชั้นห้าของอาคารเครื่องปฏิกรณ์
‎ผู้จัดการโยชิดะ ได้ยินผมไหม
‎ครับ
‎มีการสอบถามมาที่สำนักงานใหญ่
‎จากบริษัทก่อสร้างสามบริษัท
‎เรื่องอะไรกันครับ เราไม่มีเวลา…
‎ตอนพวกเขาก่อสร้างอาคาร
‎พวกเขาใช้รถปั๊มคอนกรีตเทคอนกรีตบนชั้นสูงๆ
‎พวกเขาถามว่ารถพวกนั้นใช้ฉีดน้ำได้ไหม
‎คุณคิดว่าไง
‎แขนบูมยาวแค่ไหนครับ
‎ห้าสิบเมตร
‎พวกเขาบอกว่ามันขึ้นไปได้ถึง 15 ชั้น
‎ช่วยส่งมันมาเดี๋ยวนี้เลยครับ!
‎พวกเขาต้องทำการดัดแปลงก่อน
‎เราถามผู้ผลิตแล้ว
‎เรื่องการส่ง เราจะขอให้ตำรวจ ‎กับทางกระทรวงที่ดินฯ ช่วย
‎เพื่อให้พวกเขาเดินทาง ‎ไปที่โรงไฟฟ้าได้โดยไม่หยุด
‎ขอบคุณมากครับ!
‎สู้ต่อไปนะ
‎ไม่มีวี่แววว่ามันจะแย่ลง ‎และไม่น่าจะส่งผลมากนักต่อการบิน
‎แต่ลมตะวันตกแรงตามที่คาดไว้
‎ต้องใช้ความระมัดระวัง
‎เรื่องน้ำที่เข้าและออก
‎ไม่มีการเปลี่ยนแปลงตั้งแต่ประชุมสรุปเมื่อวาน
‎ตามที่รายงานไป ‎เราจะตัดสินทิศทางลมกันหน้างาน
‎ก่อนจะเลือกพื้นที่วนรอที่จะใช้
‎ครับ อิกุจิพูดครับ
‎รับทราบ
‎- เริ่มภารกิจได้ ‎- รับทราบ
‎กองพันเฮลิคอปเตอร์ที่หนึ่ง ‎ฝูงบินขับไล่ยุทธวิธีที่ 104
‎เริ่มภารกิจ!
‎(โพแทสเซียมไอโอไดด์)
‎โอเค!
‎อีก!
‎หยุด!
‎โอเค มาปักหลักให้มั่นคงกัน
‎รับทราบ
‎เราจะเปิดศูนย์ประสานงานแห่งใหม่ ‎ในสำนักนายกรัฐมนตรี
‎ถึงเราจะอนุญาตให้พวกอเมริกัน ‎เข้าร่วมฟังการประชุมนโยบายของเราไม่ได้
‎เราก็กำลังเจรจา ‎ให้พวกเขารออยู่ใกล้ๆ เพื่อการสื่อสารที่ฉับไว
‎- นี่มาจาก รมว.ต่างประเทศมัตสึโมโตะเหรอ ‎- ครับ
‎เรากำลังติดต่อ
‎ผู้ช่วยรัฐมนตรีต่างประเทศสหรัฐฯ ‎กับทูตสหรัฐฯ เพื่อขอความช่วยเหลือด้วยครับ
‎ยืนยันเป้าหมาย
‎มันเกือบจะดูเหมือน ‎โดมระเบิดปรมาณูฮิโรชิม่าเลย
‎ลมตะวันตกเฉียงใต้พัดแรง
‎อีกไม่นาน
‎เราจะไปอยู่เหนือเป้าหมาย
‎เตรียมปล่อยน้ำ!
‎ยืนยันเป้าหมาย
‎ปล่อยน้ำ!
‎กำลังปล่อยน้ำ
‎อยู่ระหว่างปล่อยน้ำ…
‎ปล่อยน้ำเสร็จสิ้น
‎การปล่อยน้ำเรียบร้อยแล้ว ถอย
‎(9.52 น. การปล่อยน้ำครั้งที่สอง)
‎นี่จะพอไหม
‎แล้วปั๊มยีราฟล่ะ
‎(ฟุกุชิมะไดอิจิ ‎อาคารเครื่องปฏิกรณ์หน่วยที่สี่)
‎มันขึ้นไปถึงแล้ว
‎เริ่มฉีดน้ำได้
‎เริ่มฉีดน้ำ!
‎(ฟุกุชิมะไดอิจิ ‎อาคารเครื่องปฏิกรณ์หน่วยที่หนึ่ง)
‎โอเค
‎คุณอารากิครับ
‎- รถดับเพลิงใช้งานได้ครับ ‎- เหรอ
‎มาจัดการเจ้านั่นกันก่อน
‎ดูตรงนั้นให้ดีๆ นะ
‎- ทุกอย่างใช้ได้ไหม ‎- ครับ
‎โอเค
‎- ทุกอย่างใช้ได้ไหม ‎- ครับ ราบรื่นดีครับ!
‎ดี!
‎ยอดเลย
‎มีน้ำเข้าไปมากเลยครับ
‎ระดับน้ำสูงขึ้นมาก
‎ผมได้รับแจ้งว่าในที่สุดมันก็เย็นลงแล้วเหรอ
‎ครับ ในที่สุดเราก็เริ่มเห็นสัญญาณ
‎ว่าเครื่องปฏิกรณ์กำลังเสถียรขึ้น
‎ผมขอแสดงความนับถืออย่างมากต่อชายหญิง
‎ในกองกำลังป้องกันตนเอง ‎ที่ต่อสู้อย่างกล้าหาญบนภาคพื้นดิน
‎และพนักงานโทเอปโคที่หน้างานด้วย
‎ทางสหรัฐฯ พร้อมทำ ‎ทุกอย่างที่ทำได้เพื่อช่วยเหลือญี่ปุ่น
‎ถ้ามีอะไรที่เราช่วยได้ บอกมาเลยนะครับ
‎ประเทศเราซึ้งใจมากครับที่ได้ยินคำพูดน่าฟังนั่น
‎จากพันธมิตรที่แข็งแกร่งที่สุดของเรา
‎คุณช่วยยกเลิกคำสั่งอพยพได้ไหมครับ
‎ขอโทษครับ ท่านนายกฯ
‎ถึงแม้ตอนนี้ผมจะเข้าใจแล้ว
‎ว่าประเทศของคุณ ‎พยายามควบคุมสถานการณ์นี้มาตลอด
‎เราก็ไม่สามารถถอนคำสั่งอพยพได้จริงๆ
‎และผมก็ยังต้องการให้ชาวอเมริกันทุกคน ‎อพยพออกจากรัศมี 80 กิโลเมตร
‎ของฟุกุชิมะไดอิจิ
‎หนึ่งชั่วโมงแล้วตั้งแต่เราเริ่มใช้ปั๊มยีราฟฉีดน้ำ
‎เราฉีดน้ำเข้าไปได้เกือบ 100 ตันแล้วครับ
‎คุณพูดจริงเหรอ
‎- ครับ ‎- เยี่ยมไปเลย
‎โอ้โฮ
‎- ทำได้ดีมาก ‎- ขอบคุณครับ
‎(สำนักงานใหญ่ ‎กองบัญชาการตอบโต้ภัยพิบัติฉุกเฉิน)
‎สำนักงานใหญ่! แผ่นดินไหวครับ! แรงน่าดู!
‎ปั๊มยีราฟโอเคไหม
‎หน้างานเป็นไงบ้าง
‎แผ่นดินไหวนั่นทำให้ยีราฟล้มหรือเปล่า
‎เรากำลังตรวจสอบอยู่ครับ
‎อย่าล้มเลยนะ…
‎รัฐบาลสหรัฐฯ แนะนำให้อพยพ
‎แต่ทางสถานทูตชี้แจงว่า ‎เป็นเพียงการป้องกันไว้ก่อน
‎ทางอเมริกากำหนดรัศมีอพยพไว้ที่ 80 กิโลเมตร
‎แต่รัฐบาลญี่ปุ่น ‎บอกว่า 30 กิโลเมตรมาจนถึงตอนนี้ค่ะ
‎เราแน่ใจได้จริงเหรอว่าเราปลอดภัย
‎พวกเขารู้ไหมว่ามันยากแค่ไหนที่จะขยายเขตพื้นที่
‎เราจะเคลื่อนย้ายคนชรากับคนป่วยยังไง
‎คงดีที่จะได้เห็นญี่ปุ่นกับสหรัฐฯ แบ่งปันข้อมูล
‎และร่วมมือกันในเรื่องนี้
‎เอ้อ ความจริงก็คือ…
‎เพราะรัฐบาลญี่ปุ่นไม่เต็มใจส่งมอบข้อมูลให้
‎จึงดูเหมือนชาวอเมริกัน ‎จะระงับความร่วมมือไว้ค่ะ
‎มีรายงานว่าทางรัฐบาล
‎ปฏิเสธเครื่องมือหล่อเย็นใหม่ล้ำสมัย
‎ที่ชาวอเมริกันเสนอให้
‎ในเวลาแบบนี้แหละที่ความเป็นพันธมิตร ‎ระหว่างสหรัฐฯ กับญี่ปุ่นสำคัญที่สุด
‎ทำไมรัฐบาลถึงไม่…
‎อะไรๆ กำลังเริ่มไปได้สวยแล้วจริงๆ ‎ทำไมพวกสื่อถึงเข้ามาสอด
‎เรื่องเครื่องมือหล่อเย็นล้ำสมัยนี่มันอะไรกัน
‎ถ้าพวกเขามีอะไรแบบนั้น ผมก็อยากเห็นมัน
‎เรื่องที่ว่านี่มาจากไหน
‎เราถามรัฐบาลสหรัฐฯ แล้วครับ
‎แต่พวกเขาบอกว่าความคิดเรื่องการเสนอ ‎เครื่องหล่อเย็นใหม่ให้ไม่ได้อยู่บนความเป็นจริง
‎ดูเหมือนจะเป็นแค่การคาดเดาครับ
‎บางทีการโจมตี ‎ความล้มเหลวของรัฐบาลตามที่คนคิดกัน
‎อาจทำให้สื่อรู้สึกว่าตัวเองมีบทบาทก็ได้
‎(การขาดความโปร่งใสก่อความไม่ไว้ใจ)
‎ไม่ว่าจะเพราะอะไร
‎รัฐบาลก็ต้องทนรับการโจมตีต่อเนื่องไปหลายวัน
‎(ความจริงอันไม่น่าฟังที่ซ่อนอยู่)
‎แต่ในความเป็นจริงแล้ว ‎ตรงข้ามกับการนำเสนอของสื่อ
‎ความร่วมมือระหว่างอเมริกาและญี่ปุ่น ‎ได้เดินหน้าอย่างเร่งด่วนจากวันนั้นเป็นต้นไป
‎นอกชายฝั่งจังหวัดมิยางิ กองเรือรบเจ็ดลำ
‎ซึ่งรวมถึงเรือบรรทุกอากาศยาน ‎ยูเอสเอส โรนัลด์ เรแกน
‎และฝูงบินเฮลิคอปเตอร์ฝูงหนึ่ง ‎ได้ให้การช่วยเหลือ
‎นอกจากนั้น
‎ยังมีการส่ง ‎ผู้เชี่ยวชาญทางนิวเคลียร์กว่า 200 คน
‎รวมถึงชุดกันรังสี 10,000 ชุด
‎เครื่องวัดรังสี 30,000 เครื่อง
‎และอุปกรณ์อื่นๆ จำนวนมหาศาล
‎มายังประเทศญี่ปุ่น
‎ปั๊มยีราฟไม่เป็นไร!
‎ไม่มีแม้แต่รอยขีดข่วนจากแผ่นดินไหวครับ!
‎การฉีดน้ำเป็นไปด้วยดี!
‎- โอเค ‎- ดีแล้ว
‎น้ำเข้าไปแค่ไหนแล้ว
‎ประมาณ 150 ตัน ‎ระดับน้ำเพิ่มขึ้นเป็น 3.7 เมตร
‎ดีจริงๆ
‎ยอดเลย
‎ขอบคุณ
‎เราฉีดน้ำต่อไปไม่หยุด
‎โดยอาศัยความช่วยเหลือจากผู้คนมากมาย
‎ที่ศูนย์บัญชาการร่วม ‎มีการก่อตั้งทีมโปรเจกต์ขึ้นสี่ทีม
‎ไม่ใช่แค่โทเอปโค แต่ยังมีกระทรวงเศรษฐกิจฯ ‎กระทรวงการต่างประเทศ
‎องค์การความปลอดภัยทางนิวเคลียร์ฯ ‎สำนักงานตำรวจ
‎สำนักจัดการอัคคีภัยและภัยพิบัติ ‎และกองกำลังป้องกันตนเอง
‎รวมกันแล้วมีเจ้าหน้าที่ถึง 200 คน
‎ระบบที่สามารถตอบสนอง ‎อย่างเป็นระบบเริ่มก่อตัวขึ้น
‎วากุริ
‎แบบนี้ใช้ไม่ได้ เขียนมาใหม่
‎ขอโทษครับ จะไปจัดการเดี๋ยวนี้
‎สับสวิตช์เบรกเกอร์
‎ครับ
‎ทำไมเครื่องปฏิกรณ์ถึงเสถียรขึ้นมา ‎หลังจากสูญเสียการควบคุมไป
‎สุดท้ายแล้วเราก็ไม่เคยพบคำตอบที่แน่ชัด
‎ไม่มีอะไรจะรู้สึกสิ้นหวังไปกว่านี้แล้ว
‎เราสร้างโรงไฟฟ้าพลังงานนิวเคลียร์นี้ ‎ขึ้นมากับมือตัวเอง
‎แต่เมื่อมันเสียการควบคุม
‎เราก็ไม่รู้จะทำยังไง
‎เราได้แต่เทน้ำเข้าไปต่อ
‎ให้มากเท่าที่เราทำได้
‎เราสูบน้ำเข้าไปในแกนเครื่องปฏิกรณ์ผ่านทางท่อ
‎โปรยมันลงจากด้านบน
‎และฉีดพ่นตัวอาคารจากด้านนอก
‎เราทำตามขั้นตอนเหล่านี้
‎ซ้ำแล้วซ้ำเล่า
‎โอเค ขอมือทั้งสองข้างครับ
‎- ทำได้ดีมาก ทุกคน ‎- ขอบคุณครับ
‎- สวัสดีครับ ‎- ทำได้ดีมาก
‎- เช่นกันครับ
‎มาเอะจิมะซัง นั่งสิครับ
‎- มีปัญหาอะไรหรือเปล่าครับ ‎- เปล่าครับ
‎- ไม่เป็นไรนะครับ ‎- ครับ
‎- ทุกอย่างปกติดี ‎- ขอบคุณครับ
‎สวัสดีครับ ช่วยมาที่ ‎ทีมเครื่องกำเนิดไฟฟ้าได้ไหม
‎เพราะความพยายามเหล่านั้น
‎ผมจึงรอดมาได้
‎เรามีรูปถ่าย ช่วยดูหน่อยได้ไหมครับ
‎ครับ
‎เป็นเขาไม่ผิดแน่
‎โคกิ
‎พวกเรามากันหมดแล้วนะ
‎เรามารับลูกกลับบ้าน
‎กลับบ้านด้วยกันเถอะนะ
‎ลูกต้องหนาวแน่เลย
‎ลูกอยู่ข้างล่างนั่นนานมาก
‎มันจบแล้วนะ
‎โคกิ
‎ลูกทำได้ดีมาก
‎ลูกทำได้ดีจริงๆ
‎(งานศพคิริฮาระ โคกิ)
‎หลังจากเกิดอุบัติเหตุครั้งนั้น
‎พนักงานสองคนได้เสียชีวิตไป
‎ในวันที่ 6 เมษายน
‎มีการจัดงานศพให้คิริฮาระ โคกิ ‎ซึ่งเสียชีวิตในชั้นใต้ดินของหน่วยที่สี่
‎(จากเพื่อนๆ ‎จากโทเอปโค)
‎พวกเราส่วนใหญ่
‎ไม่สามารถไปเคารพศพได้
‎เราเดินหน้าต่อไม่หยุดเพื่อจัดการ ‎ระบบหล่อเย็นเครื่องปฏิกรณ์ที่หยุดทำงานไป
‎แม้แต่ตอนที่เดือนมีนาคมเปลี่ยนเข้าสู่เมษายน
‎ผู้คนที่เสี่ยงชีวิตมาตั้งแต่วันที่ 11 มีนาคม
‎ต่างทำงานโดยไม่ได้พักตลอดหนึ่งเดือนเต็ม
‎ทั้งร่างกายและจิตใจเรา ‎ท้าทายขีดจำกัดใหม่ของความอ่อนล้า
‎และแม้แต่ปัสสาวะปนเลือด ‎ก็ไม่ได้ทำให้เราประหลาดใจแล้ว
‎เมื่อมองย้อนกลับไป ‎เรื่องทั้งหมดนี้เริ่มต้นขึ้นยังไงนะ
‎ในทศวรรษ 1950
‎ขณะที่ญี่ปุ่นก้าวข้ามความพ่ายแพ้ ‎ในสงครามโลกครั้งที่สองมาได้
‎และมีการเติบโตทางเศรษฐกิจอย่างน่าอัศจรรย์
‎ก็เกิดความต้องการพลังงานปริมาณมหาศาลขึ้น
‎เชื้อเพลิงนิวเคลียร์ ‎ยูเรเนียม 235 เพียงหนึ่งกรัม
‎สามารถผลิตพลังงานได้เท่ากับถ่านหินสามตัน
‎มันเป็น
‎แหล่งพลังงานที่ทรงพลังกว่าถึงสามล้านเท่า
‎คนญี่ปุ่นเชื่อว่าการเติบโตทางเศรษฐกิจนั้น ‎จะคงอยู่ตลอดไป
‎พวกเขาเห็นดวงประทีปแห่งความหวัง ‎ในพลังงานแห่งอนาคตนี้
‎(พลังงานใหม่เพื่ออนาคตที่สดใสกว่า)
‎เราระเบิดเนินเขาให้ราบลง
‎วางแนวกำแพงลงใต้ท้องทะเล
‎และขุดเอาธรรมชาติอันอุดมของโชจาฮาระ ‎ในเขตฮามาโดริของฟุกุชิมะออกไป
‎เพื่อสร้างโรงไฟฟ้าพลังงานนิวเคลียร์
‎โรงไฟฟ้าที่จะให้กำเนิดพลังงานแห่งอนาคต
‎ตอนนี้ ใน 40 ปีต่อมา
‎ภารกิจต่อไปของเรา ‎คือการใช้เวลารื้อถอนโรงไฟฟ้าเดียวกันนี้
‎ในตอนที่ก่อสร้างมัน
‎ใครจะนึกฝันว่าวันนี้จะมาถึง
‎เมื่อเราตั้งใจทำลายดวงประทีปแห่งความหวังนี้
‎ที่ส่องทางไปสู่พลังงานแห่งอนาคต
‎ยิ่งไปกว่านั้น
‎ว่ากันว่าจะต้องใช้เวลาในการรื้อถอนมัน ‎30 หรือกระทั่ง 40 ปี
‎เศษซากที่กระเด็นออกไป ‎จากการระเบิดของไฮโดรเจน
‎แผ่รังสีปริมาณสูงออกมา
‎และกลายเป็นอุปสรรคสำหรับมนุษย์
‎แม้แต่ตอนนี้ ‎เชื้อเพลิงนิวเคลียร์ปริมาณมากที่ยังไม่ได้ใช้
‎ก็ยังคงอยู่ในเครื่องปฏิกรณ์
‎(มกราคม 2017)
‎ตอนที่ระบบหล่อเย็นของเครื่องเสียไปนั้น
‎มีความร้อนสูงมากออกมา
‎นั่นทำให้เชื้อเพลิงหลอมละลายไปพร้อมกัน
‎และเมื่อผนวกกับ ‎การหลอมละลายของเครื่องปฏิกรณ์เอง
‎ก็ทำให้ทั้งสองสิ่งนั้นสะสมบนพื้นเครื่องปฏิกรณ์
‎สิ่งนี้เรียกกันว่า "ซากเชื้อเพลิงนิวเคลียร์"
‎เป็นมวลวัสดุกัมมันตรังสีที่ผสมรวมกัน
‎น้ำหนักรวมหลายร้อยตัน
‎แน่ละว่าไม่มีมนุษย์คนไหนเข้าใกล้มันได้
‎อย่างไรก็ตาม
‎กัมมันตภาพรังสีที่สูงอย่างเหลือเชื่อของวัสดุนี้
‎ไม่เปิดโอกาสให้เราสังเกตการณ์มันได้ ‎แม้จะใช้หุ่นยนต์เข้ามาช่วย
‎ปริมาณรังสีโดยประมาณ
‎อยู่ที่ 70 ซีเวิร์ตต่อชั่วโมง
‎ไม่ใช่ 70 มิลลิซีเวิร์ต
‎เยอะเลย
‎แต่เป็น 70 ซีเวิร์ต
‎ตามผลการศึกษาวิจัยชิ้นหนึ่ง ‎หลังจากระเบิดปรมาณูถูกทิ้งลงที่ฮิโรชิม่า
‎มีการวัดค่ารังสีได้หนึ่งซีเวิร์ต
‎ที่ระยะห่างออกไป 1.5 กิโลเมตร
‎ถ้าคนหนึ่งคนใช้เวลาหนึ่งชั่วโมง ‎ในถังบรรจุแท่งเชื้อเพลิงหลักของหน่วยที่สอง
‎เขาจะได้รับปริมาณรังสี
‎ที่สูงกว่านั้น 70 เท่า
‎(กุมภาพันธ์ 2019)
‎เมื่อไม่นานมานี้ เราได้รู้ในที่สุด
‎ว่าที่จริงเราเคลื่อนย้ายเศษซากนั้นได้
‎แต่เราก็รู้แค่นั้น
‎เรายังไม่รู้ว่าจะนำมันออกมายังไง ‎หรือจะเก็บมันไว้ได้ที่ไหน
‎การตัดสินใจเรื่องวิธีการกำจัดขั้นสุดท้าย
‎ไม่น่าจะเกิดขึ้นในเร็วๆ นี้
‎เราไม่รู้ว่าจะใช้เวลานานแค่ไหน ‎ในการรื้อถอนเครื่องปฏิกรณ์
‎ผู้อยู่อาศัยในเขตฮามาโดริ จังหวัดฟุกุชิมะ
‎ได้ละทิ้งที่อยู่อาศัยของตน
‎และถูกบังคับให้ไปจากเมืองบ้านเกิด
‎คน 117,000 คนต้องย้ายถิ่นฐาน
‎และบ้านนับหมื่นๆ หลังก็ถูกทิ้งให้ไร้ผู้ดูแล
‎(พลังงานนิวเคลียร์เพื่ออนาคตที่สดใสกว่า)
‎ปศุสัตว์ในท้องถิ่นสูญเสียเจ้าของไป
‎และจบชีวิตลงทั้งหมด
‎ในอีกมุมหนึ่ง พวกสัตว์ป่าดูมีชีวิตชีวากว่าที่เคย
‎อาณาเขตที่มนุษย์เคยพิชิตได้ ‎เมื่อพวกเขาเริ่มการก่อสร้าง
‎โรงไฟฟ้าแห่งนี้เมื่อปี 1966 ‎ตอนนี้พวกสัตว์ได้ยึดคืนไปเป็นของมัน
‎เมื่อสี่สิบปีก่อน
‎เราได้ระเบิดภูเขาให้ราบลง
‎สร้างกำแพงคอนกรีตในมหาสมุทร
‎และทำให้สัตว์ป่าสูญเสียถิ่นที่อยู่ของมัน
‎ตอนนี้เป็นมนุษย์เองแล้ว
‎ที่จะสูญเสียบ้านของตนไป
‎อาจเป็นเพราะจำนวนรถที่น้อยลง ‎แปลว่าอากาศสะอาดขึ้น
‎ท้องฟ้ายามค่ำคืนจึงแจ่มกระจ่าง
‎และแสงดาวก็ดูงดงามกว่าที่เคย
‎(จุดตรวจสอบ)
‎(ห้ามเข้า)
‎(โรงไฟฟ้าพลังงานนิวเคลียร์ฟุกุชิมะไดอิจิ ‎ตรงไป 20 กม.)
‎ผมพบว่าตัวเองนึกสงสัยว่า
‎ฟุกุชิมะได้กลับไปเป็น ‎เหมือนที่มันเป็นก่อนนี้แล้วหรือเปล่า
‎แต่มันไม่ใช่แบบนั้น
‎มรดกตกทอดอันดำมืดแพร่กระจายไปไกล
‎โครงสร้างขนาดยักษ์ที่มนุษย์สร้างขึ้น
‎ซึ่งเราเคยเรียกว่า "อนาคตที่สดใสกว่า"
‎ตอนนี้กลายเป็นมรดกที่มีปัญหา
‎ซึ่งเราต้องเผชิญหน้าในอีกหลายทศวรรษถัดไป
‎มนุษยชาติไร้พลังเมื่อเผชิญกับธรรมชาติ
‎โดยที่มีท้องฟ้าอันงดงาม ‎และมหาสมุทรของฟุกุชิมะอยู่เบื้องหลังเรา
‎วันนี้ก็เป็นวันยุ่งๆ อีกวันหนึ่ง
‎ที่เราต้องกำจัด
‎อันตรายที่เราได้ก่อขึ้น
‎โอเค
‎อีกๆๆ
‎ใช้ได้แล้ว
‎ต้นซากุระกว่า 1,000 ต้น
‎ที่ปลูกไว้ในบริเวณโรงไฟฟ้า
‎ถูกตัดสินว่าเป็นแหล่งที่มา ‎ของการปนเปื้อนอย่างต่อเนื่อง
‎และส่วนใหญ่ก็ถูกโค่นทิ้ง
‎มีเพียงประมาณ 400 ต้นเท่านั้นที่จะคงเหลืออยู่
‎ยังเหลืออะไรให้ผมทำอีกล่ะในตอนนี้
‎กับเวลาที่ผมเหลืออยู่…
‎เวลาที่เหลืออยู่…
‎ใช่แล้ว
‎เวลาของผมเหลือไม่มากนัก
‎หลังจากอุบัติเหตุครั้งนั้น ‎มะเร็งก็ลุกลามในร่างกายผม
‎ผมอยู่ระยะที่สาม
‎พวกเขาบอกว่าการรักษาจะยากลำบาก
‎สื่อมวลชนชอบอ้างว่ามันเป็นพิษจากรังสี
‎และเชื่อมโยงมันเข้ากับภัยพิบัติทางนิวเคลียร์นั่น
‎แต่ตัวผมเองโทษความเครียด ‎ในการรับมือกับอุบัติเหตุนั้น
‎และการที่ผมสูบบุหรี่มานานหลายปี
‎บางทีมาตรการที่ผมทำได้
‎อาจเป็นการทำให้อาคารต้านแรงสั่นสะเทือน
‎เป็นเขตปลอดบุหรี่
‎กลับไปเข้าเรื่องกัน
‎(คณะกรรมการสืบสวนอุบัติเหตุ)
‎กับเวลาที่ผมมีเหลืออยู่
‎งานที่ผมทำได้
‎ก็คือการบอกเล่าเรื่องภัยพิบัตินี้ให้คนรุ่นหลังรู้
‎เป็นธรรมดาที่ผมไม่มีอะไรให้พูดได้มากนัก
‎แต่ว่า
‎ผมทิ้งบันทึกไว้ได้
‎เกี่ยวกับประสบการณ์ของผม ‎ที่โรงไฟฟ้าพลังงานนิวเคลียร์ฟุกุชิมะไดอิจินี่
‎ผมอยู่ที่นั่นในวันนั้น
‎ผมเห็นสิ่งที่เกิดขึ้น
‎ผมได้ยินเสียง ได้กลิ่น
‎และรู้สึกถึงความหวาดกลัว
‎มีแต่คนที่อยู่ที่นั่นเท่านั้น
‎ที่บอกเล่าเรื่องราวนี้ได้
‎อาจพูดได้ว่า
‎นั่นเป็นความรับผิดชอบของคนที่เกี่ยวข้อง
‎นั่นคือเหตุผลที่ผมต้องส่งต่อสิ่งที่ผมรู้
‎นั่นคือเหตุผล
‎ที่ผมยังตายไม่ได้
‎ผมตัดสินใจแล้วว่าจะอยู่ต่อไป
‎แค่อีกสักพัก
‎(บริษัท โตะโอ อิเล็กทริกพาวเวอร์) ‎ผู้จัดการโรงไฟฟ้า)
‎นี่ขึ้นอยู่กับสถานการณ์
‎แต่คำตอบที่คุณให้เราวันนี้
‎เป็นได้ว่าอาจถูกเผยแพร่ต่อสาธารณชน ‎ด้วยถ้อยคำของคุณเอง
‎โอเคไหมครับ
‎ไม่มีปัญหาครับ
‎(วันที่ 9 กรกฎาคม 2013 ‎สองปีหลังจากอุบัติเหตุครั้งนั้น)
‎(โยชิดะ มาซาโอะ ผู้จัดการโรงไฟฟ้า ‎พลังงานนิวเคลียร์ฟุกุชิมะไดอิจิ)
‎(ได้เสียชีวิตลงในวัย 58 ปี)
‎(คำให้การหลังอุบัติเหตุของเขา ‎ได้รับการเผยแพร่ในชื่อคำให้การของโยชิดะ)
‎(เช่นเดียวกับรายงานการวิเคราะห์ ‎อุบัติเหตุนิวเคลียร์ที่ฟุกุชิมะของเทปโก)
‎(มันได้รับการพิสูจน์ว่า ‎เป็นบันทึกที่ไม่เคยมีมาก่อนและหาค่ามิได้)
‎(เรื่องอุบัติเหตุโรงไฟฟ้านิวเคลียร์ที่เกิดขึ้น)
‎(คาโดตะ ริวโช นักข่าว)
‎(ได้สัมภาษณ์คนกว่า 90 คนที่รับมือกับอุบัติเหตุนี้)
‎(ข้อมูลที่เขาค้นพบได้รับการตีพิมพ์)
‎(ในหนังสือของเขาเรื่องออนเดอะบริงค์: ‎ดิอินไซด์สตอรี่ออฟฟุกุชิมะไดอิจิ)
‎(ซีรีส์นี้สร้างขึ้นจากคำให้การของโยชิดะ‎)
‎(รายงานการวิเคราะห์ ‎อุบัติเหตุนิวเคลียร์ที่ฟุกุชิมะ)
‎(และออนเดอะบริงค์: ‎ดิอินไซด์สตอรี่ออฟฟุกุชิมะไดอิจิ)
‎(เพื่อแสดงความเคารพผู้คน ‎ที่อยู่ในเหตุการณ์วันนั้น)
‎(และในที่แห่งนั้น ‎เราจึงพยายามถ่ายทอดการต่อสู้ดิ้นรน)
‎(ความกลัว และความรับผิดชอบ ‎อันหนักอึ้งของพวกเขาอย่างซื่อสัตย์)
‎(พร้อมกับย่นย่อและดัดแปลง)
‎(เหตุการณ์บางอย่างและตัวละครบางตัว ‎ในรูปแบบของเรื่องเล่า)
‎(ปัจจุบันในปี 2023)
‎(อุบัติเหตุที่โรงไฟฟ้าพลังงานนิวเคลียร์ ‎ฟุกุชิมะไดอิจิยังคงไม่คลี่คลาย)
‎(และงานรื้อถอนยังคงดำเนินมาจนถึงทุกวันนี้)
‎คำบรรยายโดย พรรษพร ชโลธร